

*Agencija za kontrolu i obezbjeđenje*

*kvaliteta visokog obrazovanja*

*13. septembar 2018*

Na osnovu člana 13a tačka 4 Zakona o visokom obrazovanju („Službeni list CG“, br. [44/2014](javascript:void(0)), [52/2014](javascript:void(0)), [47/2015](javascript:void(0)), [40/2016](javascript:void(0)), [42/2017](javascript:void(0)), [71/2017](javascript:void(0)) i [55/2018](javascript:void(0))) Agencija za kontrolu i obezbjeđenje kvaliteta visokog obrazovanje upućuje

**JAVNI POZIV**

**za prijavljivanje eksperata iz Crne Gore i inostranstva za listu eksperata**

**za akreditaciju studijskih programa odnosno reakreditaciju ustanova visokog obrazovanja**

**I** U cilju utvrđivanja liste eksperata za akreditaciju studijskih programa, odnosno reakreditaciju ustanova visokog obrazovanja Agencija za kontrolu i obezbjeđenje kvaliteta visokog obrazovanja raspisuje Javni poziv za prijavljivanje eksperata iz Crne Gore i inostranstva.

**II** Kriterijumi za izbor eksperata za listu eksperata su:

* Posjedovanje naučnog, odnosno akademskog zvanja;
* Dokazana ekspertiza i usavršavanje u relevantnim predmetnim oblastima;
* Radno iskustvo u relevantnim predmetnim oblastima;
* Dokazano iskustvo u obezbjeđenju kvaliteta visokog obrazovanja;
* Iskustvo na rukovodećim mjestima u institucijama visokog obrazovanja;
* Dokazano iskustvo o učešću u projektima u oblasti svoje ekspertize;
* Najvažnije nagrade/priznanja/dostignuća u oblasti svoje ekspertize;
* Najznačajnija članstva u relevantnim tijelima iz oblasti svoje ekspertize;
* Znanje engleskog i ostalih jezika.

**III** Rok za dostavljanje popunjenog Formulara za prijavu je 15 dana od dana objavljivanja Javnog poziva, tačnije do 28. septembra 2018. godine do 15 časova.

**IV** Rok za formiranje i objavljivanje liste eksperata je 8 dana od isteka roka za dostavljanje prijava, tačnije 07. oktobra 2018. godine. Agencija za kontrolu i obezbjeđenje kvaliteta visokog obrazovanja će u tom roku, na internet stranici www.akvo.gov.me, objaviti akt o formiranoj listi eksperata koji su ispunili uslove predviđene ovim javnim pozivom.

**V** Popunjen, svojeručno potpisan i skeniran Formular za prijavu poslati na email adresu: [**info@akvo.gov.me**](mailto:info@akvo.gov.me)ili na adresu: **Bulevar Mihaila Lalića br. 1 81 000 Podgorica, Crna Gora**

Tekst Javnog poziva i Formular za prijavu nalaze se na internet stranici Agencije za kontrolu i obezbjeđenje kvaliteta visokog obrazovanje [**www.akvo.gov.me**](http://www.akvo.gov.me) **.**

**DIREKTOR**

**Prof.dr Srđa Popović**